CELEX: 31983R2005
Language: el
Date: 1983-07-18 00:00:00
Title: Κανονισμός (ΕΟΚ) αριθ. 2005/83 του Συμβουλίου της 18ης Ιουλίου 1983 για την τροποποίηση, όσον αφορά τα λεμόνια, του παραρτήματος ΙΙ του κανονισμού (ΕΟΚ) αριθ. 1219/83 περί καθορισμού ορισμένων τιμών και άλλων ποσών που εφαρμόζονται στον τομέα των οπωροκηπευτικών για την περίοδο εμπορίας 1983/84

Avis juridique important

|

31983R2005

Κανονισμός (ΕΟΚ) αριθ. 2005/83 του Συμβουλίου της 18ης Ιουλίου 1983 για την τροποποίηση, όσον αφορά τα λεμόνια, του παραρτήματος ΙΙ του κανονισμού (ΕΟΚ) αριθ. 1219/83 περί καθορισμού ορισμένων τιμών και άλλων ποσών που εφαρμόζονται στον τομέα των οπωροκηπευτικών για την περίοδο εμπορίας 1983/84  

Επίσημη Εφημερίδα αριθ. L 198 της 21/07/1983 σ. 0004 - 0004

***** ΚΑΝΟΝΙΣΜΟΣ (ΕΟΚ) αριθ. 2005/83 ΤΟΥ ΣΥΜΒΟΥΛΙΟΥ  της 18ης Ιουλίου 1983  για την τροποποίηση, όσον αφορά τα λεμόνια, του παραρτήματος ΙΙ του κανονισμού (ΕΟΚ) αριθ. 1219/83 περί καθορισμού ορισμένων τιμών και άλλων ποσών που εφαρμόζονται στον τομέα των οπωροκηπευτικών για την περίοδο εμπορίας 1983/84  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πράξη προσχώρησης του 1979, και ιδίως το άρθρο 72 παράγραφος 1,  τον κανονισμό (ΕΟΚ) αριθ. 2511/69 του Συμβουλίου της 9ης Δεκεμβρίου 1969 περί ειδικών μέτρων για τη βελτίωση της παραγωγής και της εμπορίας στον τομέα των κοινοτικών εσπεριδοειδών (1), όπως τροποποιήθηκε τελευταία από τον κανονισμό (ΕΟΚ) αριθ. 2004/83 (2), και ιδίως το άρθρο 7 παράγραφος 2,  την πρόταση της Επιτροπής (3),  τη γνώμη του Ευρωπαϊκού Κοινοβουλίου (4),  Εκτιμώντας:  ότι ο κανονισμός (ΕΟΚ) αριθ. 2004/83 τροποποίησε τον κανονισμό (ΕΟΚ) αριθ. 2511/69 διατηρώντας για την περίοδο εμπορίας 1983/84 τις διατάξεις σχετικά με τον καθορισμό, για την προηγούμενη περίοδο, της χρηματικής αντιστάθμισης για τα λεμόνια·  ότι όσον αφορά την Ελλάδα, σύμφωνα με το άρθρο 76 της πράξης προσχώρησης του 1979, η χρηματική αντιστάθμιση εισάγεται σε αυτό το Κράτος μέλος με το ρυθμό που ορίζει το άρθρο 68 παράγραφος 2 σημείο β) της εν λόγω πράξης·  ότι, πρέπει, κατά συνέπεια, να προσαρμοστούν τα ποσά της χρηματικής αντιστάθμισης για τα λεμόνια, που καθορίσθηκαν για την περίοδο εμπορίας 1983/84 από τον κανονισμό (ΕΟΚ) αριθ. 1219/83 (5),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα ΙΙ του κανονισμού (ΕΟΚ) αριθ. 1219/83, τα ποσά χρηματικής αντιστάθμισης για λεμόνια αντικαθίστανται από τα ακόλουθα ποσά:  1.2.3 // «Ελλάδα  // Άλλα  Κράτη μέλη  //   // 4,71  // 7,86  // ECU ανά χιλιόγραμμα καθαρού βάρους για τα λεμόνια.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουνίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Ιουλίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. L 318 της 18. 12. 1969, σ. 1.  (2) Βλέπε σελίδα 2 της παρούσας Επίσημης Εφημερίδας.  (3) ΕΕ αριθ. C 160 της 18. 6. 1983, σ. 7.  (4) Γνώμη διατυπωθείσα στις 8 Ιουλίου 1983 (δεν δημοσιεύθηκε ακόμα στην Επίσημη Εφημερίδα).  (5) ΕΕ αριθ. L 132 της 21. 5. 1983, σ. 21.